CELEX: 62011TN0088
Language: lv
Date: 2011-02-18 00:00:00
Title: Lieta T-88/11: Prasība, kas celta 2011. gada 18. februārī — BIA Separations /Komisija

2.4.2011   
            
            
               LV
            
            
               Eiropas Savienības Oficiālais Vēstnesis
            
            
               C 103/27
            
         Prasība, kas celta 2011. gada 18. februārī — BIA Separations/Komisija
   (Lieta T-88/11)
   2011/C 103/47
   Tiesvedības valoda — angļu
   
      Lietas dalībnieki
   
   
      Prasītāja: BIA Separations d.o.o. (Ļubļana, Slovēnija) (pārstāvji — G. Berrisch, lawyer, un N. Chesaites, Barrister)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas netieši izteiktu 2010. gada 10. decembra lēmumu, ar kuru tika noraidīts prasītājas atkārtots lūgums piešķirt pieeju Komisijas lēmumam attiecībā uz sadarbības nolīgumu starp Eiropas Kopienu un Eiropas Investīciju banku par riska dalīšanas finanšu mehānismu (C(2008) 2181) un Komisijas lēmumprojektam, ar kuru tiek grozīts sadarbības nolīgums starp Eiropas Kopienu un Eiropas Investīciju banku par riska dalīšanas finanšu mehānismu (C(2008) 8058);
            
         
               —
            
            
               piespriest Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Savas prasības pamatošanai prasītāja izvirza tikai vienu pamatu, ar kuru apgalvo, ka Komisija ir pārkāpusi LESD 296. pantu, nesniedzot atbildi uz prasītājas atkārtotu lūgumu piešķirt pieeju informācijai termiņā, kāds noteikts Eiropas Parlamenta un Padomes 2001. gada 30. maija Regulas (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (1) 8. panta 1. un 2. punktā.
   
      (1)  OV 2001, L 145, 43. lpp.